Hem tingut una estada excel·lent a l'apartament de la Montse al bell mig de Palamós, en un carrer molt cèntric, però alhora tranquil perquè en algunes franges del dia el carrer no té sortida (el carrer comercial on desemboca es transforma en zona de vianants).
Les fotos i la descripció fan justícia amb la realitat. És en una tercera planta sense ascensor, no apte per a qui no pugui pujar gaires escales. La decoració és molt acurada, amb aires mariners, i tot està molt ben equipat, sobretot la cuina. A dalt al terrat, hi ha el safareig amb rentadora i assecadora, i uns estenedors comunitaris ben amples.
El pis estava net, correcte, i no li faltava de res. Hi corre l'aire obrint finestres, i l'aire condicionat no és imprescindible, però s'agraeix en dies sense vent. Els dos dormitoris estan equipats amb un ventilador de sostre que ajuda a dormir més bé i amb televisors d'última generació; el pis també té Wi-Fi gratuït.
El bany és petit, però no li falta de res, amb banyera quadrada amb mampara que tanca perfectament. El menjador és ample i lluminós, amb sofà, televisió i taula desplegable amb cadires.
Hi hem estat molt a gust, i la comunicació i bona entesa amb la Montse han facilitat i millorat l'estada més del previst. Hi pensem tornar si sorgeix la possibilitat. Moltes gràcies!!!